Craunpaimenkoira

Craunpaimenkoira (Berger de Crau) on ranskalainen koirarotu.

Ulkomuoto 
Craunpaimenkoira on keskikokoinen koira, jolla on tiheä, kihara karvapeite. Väritys on musta tai mustaharmaa.

Alkuperä 
Rotu on nimensä mukaisesti kotoisin Camarguen vieressä sijaitsevalta Craun alueelta Bouches-du-Rhônen departementista Ranskan eteläosasta. Se paimentaa itsenäisemmin ja enemmän laumaa vartioivalla tavalla kuin esim. enemmän ohjaajan käskyistä riippuvainen bordercollie. Ko. paimennustyyli on syntynyt tarpeesta mukautua paikalliseen siirtolaidun-maatalouteen. Craunpaimenkoira on yksi barbetin elvyttämisprosessissa käytetyistä roduista.

Vuodesta 2009 lähtien paikalliset maatalousjärjestöt ja yksittäiset kasvattajat ja omistajat ovat tehneet yhteistyötä Ranskan kennelliiton, Société Centrale Canine:n, kanssa rekisteröidäkseen rotutyypilliset yksilöt, kirjoittaakseen rotumääritelmän ja perustaakseen rotuyhdistyksen. Rodun harrastajat haluavat bordercollien ja työlinjaisen australiankelpien antaman esimerkin mukaan rotumääritelmän, joka painottaa käyttöominaisuuksien säilyttämisen olevan tärkeämpää kuin koiranäyttelytulokset.

Lähteet 
 Un second rassemblement pour la sauvegarde du chien "Berger de Crau". Chambre d'Agriculture Bouches-du-Rhône, joulukuu 2010/tammikuu 2011. (PDF) Haettu 22.10.2012
 Geffroy, L. Le berger de Crau, une race rustique à redécouvrir. Institut de l'Élevage, 03.01.2011. Haettu 22.10.2012
 Girandola, Mathieu. Le "Chien de Crau" enfin reconnu à sa juste valeur. LaProvence.com, 10.02.2009.  Haettu 22.10.2012

FCI:n ulkopuoliset rodut
Paimenkoirat
Ranskalaiset koirarodut